**Raport Monitorimi i realizimit të zbatimit të Planit të Integritetit 2023**

**Bashkia Has**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Has Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, për statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese, referuar kuadrit të brendshëm rregullator, burimeve njerëzore profesionale të qëndrueshme, si dhe transparencës e komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Has Viti 2023.**

Raporti i Monitorimit të zbatimit të Planit të Integritetit të bashkisë Has për vitin 2023, është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë , janë përcaktur gjithsej 4 objektiva, për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** **“***Forcimi i kuadrit të brendshëm rregullator në aspekte të veçanta të etikës dhe integritetit”*
* **Objektivi II** “*Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit”*
* **Objektivi III “***Rritja e transparencës në ndarjen e të dhënave me publikun “*
* **Objektivi IV** *Menaxhimi i riskut të integritetit në fusha të veçanta të përgjegjësisë së bashkisë*

Plani i Integritetit, është konceptuar i shtrirë në një periudhë 3-vjeçare dhe konkretisht 2022-2025.

Për bashkinë Has Plani i Integritetit për periudhën Janar-Dhjetor 2023, referuar në planin e veprimit janë planifikuar për tu realizuar 40 aktivitete/masa për tu realizuar.

**Situata e monitorimit të Planit të Integritetit Bashkia Has për periudhën janar – dhjetor 2023,** **rezulton si më poshtë**:

Nga monitorimi i procesit rezulton se, në totalin prej 41 masash (aktivitetesh) të parashikuara për zbatim për vitin 2023, janë **realizuar** 18 masa/aktivitete ose 44% , **në** **proces realizimi 13** masa/aktivitete ose 32 % dhe **të parealizuara** 10 masa/aktivitete ose 24% sipa tabelës dhe grafikut si më poshtë: .

|  |  |  |
| --- | --- | --- |
| BashkiaHas | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | 41 | 18 | 13 | 10 |

 STATUSI I ZBATIMIT TË MASAVE

Sa më sipër, gjatë vitit 2023, bashkia Has ka hartuar dhe miratuar disa dokumente strategjike për aspekte të veçanta të integritetit, në përmirësimin e kuadrit të brendshëm institucional, zhvillimin e burimeve njerëzore, rritjen e reziztencës institucionale ndaj risqeve të integritetit si dhe në drejtim të rritjes së nivelit të besueshmërisë së publikut përsa i përket përmirësimit të imazhit të transparencës.

**Qasja Vlerësuese**

Raporti i monitorimit të zbatimit të planit të integritetit të bashkisë përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit riskut në fusha të vecanta të përgjegjësisë rregullator të performancës institucionale, si dhe për ti rezistuar shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2023, në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat e këtij raporti janë grumbulluar nga Koordinatori i Integritetit të bashkisë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Forcimi i kuadrit të brendshëm rregullator në aspekte të veçanta të etikës dhe integritetit*”

Ky objektiv synon forcimin e kuadrit të brendshëm rregullator nëpërmjet rishikimit të dokumenteve të brendshme aktuale apo miratimit të dokumenteve të reja, për adresimin e aspekteve të veçanta të etikës dhe integritetit. Rishikimi i kuadrit rregullator është i nevojshëm për të siguruar një kuadër rregullator efektiv, duke shtuar dispozita të caktuara, kryesisht ato që lidhen me aspektet dhe çështjet e integritetit.

Ky objektiv për vitin 2023 përmban 15 masa/aktivitete specifike të planifikuara për tu zbatuar nga njësitë e përfshira, nga të cilat janë realizuar 10 masa/aktivitete ose 67% janë në proces realizimi 3 masa/aktivitete ose 20% dhe nuk janë realizuar 2 masa/aktivitete ose 13% masa/aktivitete të parealizuara.10

Gjatë periudhës raportuese janë realizuar masat/ aktivitetet planifikuar për këtë objektiv sipas tabelës dhe grafikut, si më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete nëproces | Masa dhe aktivitete të parealizuara |
| *Forcimi i kuadrit të brendshëm rregullator në aspekte të veçanta të etikës dhe integritetit* | 15 | 10 | 3 | 2 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 ky objektiv është realizuar në masën 67% ku rezultojnë të realizuar masat /aktivitetet si më poshtë:

* Rishikimi i Rregullores së Brendshme në përputhje me strukturën në fuqi, si dhe duke përfshirë detyrat për funksionet e përcaktuara nga legjislacioni horizontal.
* Përcaktimi i linjave hierarkike dhe rregullave të qarta mbi raportimin dhe llogaridhënien në Rregulloren e Brendshme
* Harmonizim i Kodit të Etikës në përputhje me Ligjin Nr.9131/2003, VKM nr. 714/2004 , si dhe kuadrin rregullator horizontal
* Rishikimi i Rregullores "Për parandalimin e Konfliktit të Interesit” në ushtrimin e funksioneve publike në Bashkinë Has, në përputhje me ndryshimet e legjislacionit horizontal dhe strukturën e miratuar në fuqi
* Kryerja e një analize me qëllim identifikimin e proceseve të punës së bashkisë që kanë përparësi për hartimin e gjurmëve të auditit. (proceset e punës kryesore).
* Hartimi dhe miratimi i gjurmëve të auditit për proceset me rëndësi kritike të bashkisë.
* Informimi i stafit në lidhje me këto
* Hartimi i një PSV-je për trajtimin e ankesave dhe kërkesave të qytetarëve në lidhje me administrimin e pronave dhe publikimi i saj në Programin e Transparencës
* Miratimi i modelit të njësuar të dokumenteve administrative në Bashkinë Has sipas modelit të njësuar në Republikën e Shqipërisë dhe në përputhje me Rregulloren e njësuar të DPA-së
* Njohja e punonjësve të Bashkisë me urdhrin e modelit të dokumentit administrativ pas miratimit, si dhe çdo vit sipas përcaktimeve të Rregullores së njësuar

**Objektivi II “***Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit*”.

Ky objektiv synon të forcojë mekanizmat që lidhen me garantimin e integritetit duke përmirësuar menaxhimin dhe kapacitetet e burimeve njerëzore të bashkisë. Përmirësimi i proceseve të menaxhimit të burimeve njerëzore në institucion, do të sigurojë kapacitete dhe aftësi të nevojshme për të zbatuar dhe konsoliduar mekanizmat garantues të integritetit në institucion, me qëllim rritjen e profesionalizimit të personelit dhe zhvillimin në karrierë të zyrtarëve në përputhje me performancën në punë.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 4 masat/aktivitete nga të cilat janë realizuar 1 masë/aktivitet ose 25%, janë në proces realizimi 3 masa/aktivitete ose 75%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit* | 4 | 1 | 3 | 0 |

Për këtë periudhë monitorimi Janar Dhjetor 2023 ky objektiv është realizuar në masën 25% ku rezultojnë të realizuar masat /aktivitetet si më poshtë:

* Zhvillimi i trajnimeve të thelluara mbi parandalimin e KI-së, Deklarimin e Pasurisë, Sinjalizimin për autoritetet pergjegjëse të ngarkuara nga titullari, punonjësit e përfshirë në komisione të ndryshme dhe anëtarët e Këshillit Bashkiak. (në bashkëpunim me ILDKPKI-në/ASPA-n etj.) Parashikimi i tyre në Planin Vjetor të Trajnimeve.

**Objektivi III “***Rritja e transparencës në ndarjen e të dhënave me publikun* ”.

Ky objektiv synon të forcojë mekanizmat e pjesëmarrjes së shoqërisë civile dhe grupe të veçanta të interesit, gjatë hartimit dhe konsultimit të dokumenteve të politikave të ndryshme vendore, si dhe do të përmirësojë në mënyrë të vazhdueshme Programin e saj të Transparencës dhe faqen zyrtare të internetit.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 14 masat/aktivitete nga të cilat janë realizuar 6 masa/aktivitete ose 43%, janë në proces realizimi 5 masa/aktivitete ose 36 % dhe nuk janë realizuar 3 masa/aktivitete ose 21%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Rritja e transparencës në ndarjen e të dhënave me publikun*  | 14 | 6 | 5 | 3 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023, bashkia ka realizyuar, masat dhe aktivitete si më poshtë:

* Publikimi i informacionit të plotë në lidhje me Paketën Fiskale në Programin e Transparencës.
* Respektimi i detyrimit ligjor për pjesëmarrjen e publikut në mbledhjet e Këshillit Bashkiak.
* Respektim i detyrimit ligjor për njoftim dhe konsultim me publikun i projekt-akteve.
* Respektim të detyrimit ligjor mbi transparencën e akteve të miratuara nëpërmjet njoftimit dhe publikimit të tyre në seksionin përkatës në ëeb

**Objektivi IV “***Menaxhimi i riskut të integritetit në fusha të veçanta të përgjegjësisë së bashkisë*”.

Ky objektiv synon menaxhimin e riskut të integritetit në fushat kryesore të përgjegjësisë së bashkisë, duke u fokusuar në proceset e punës të vlerësuara si më të ekspozuarat ndaj rrezikut të korrupsionit. Në tërësinë e tij, menaxhimi i integritetit i Bashkisë paraqet sfida të cilat hasen më së shumti në fusha të veçanta të përgjegjësisë, të tilla si: fusha e menaxhimit financiar, auditimi, menaxhimi i pronave të bashkisë, shërbime publike, arkivimi si edhe planifikimi i territorit.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 8 masat/aktivitete nga të cilat janë realizuar 1 masë/aktivitete ose , janë në proces realizimi 2 masa/aktivitete ose 25 % dhe nuk janë realizuar 5 masa/aktivitete ose 63%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviIV | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Menaxhimi i riskut të integritetit në fusha të veçanta të përgjegjësisë së bashkisë* | 8 | 1 | 2 | 5 |

REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 ky objektiv është realizuar në masën 12% ku rezulton e realizuar masat /aktiviteti si më poshtë:

* Ngritja e Njësisë Përgjegjëse për Sinjalizimin dhe Mbrojtjen e Sinjalizuesve, si një detyrë shtesë e përcaktuar me Urdhër të Titullarit, në përputhje me kuadrin rregullator në fuqi( është caktuar një punonjës me këtë detyrë).

**Gjetje të tjera:**

* Të vijohet puna për realizimin e masave /aktiviteve në fushën e menaxhimit të burimeve njerëzore, të rritjes së transparencës dhe ngritjes së kapaciteteve teknike.
* Hartim i PSV-së mbi zbërthimin në kontekstin e bashkisë së metodologjisë për përcaktimin e vlerës së taksueshme të pasurisë së paluajtshme “ndërtesa”, e bazës së taksës për kategori specifike, si dhe të kritereve dhe rregullave për vlerësimin alternativ të detyrimit të taksës.
* Lidhja e marrëveshjeve të bashkëpunimit me institucionet qëndrore (ZVRPP, ALUIZMI, OSHE etj) për të siguruar të dhënat që përdoren për përcaktimin e bazës së taksës mbi ndërtesa.
* Informimi i publikut nëpërmjet mediave sociale, medias lokale, njoftimeve publike ose çdo forme tjetër komunikimi të përshtatshme në kontekstin e bashkisë, në lidhje me: procedurat dhe kriteret për llogaritjen e taksës së ndërtesës, të drejtat e taksapaguesve për korrigjim dhe apelim, mënyrën e pagesës, si dhe masat që zbatohen në rast mospagimi të taksës.
* Publikimi i raporteve të Kontrollit të Brendshëm dhe të Jashtëm në Programin e Transparencës.
* Të miratohet urdhri për caktimin e Koordinatorit për të Drejtën e Informimit
* Analizë e nevojave për burime njerëzore, financiare dhe teknike në Sektorin e Shërbimeve Publike dhe Komunale me qëllim mundësimin e ofrimit të shërbimeve publike brenda standardeve minimale kombëtare.
* Analizë e burimeve financiare të bashkisë në kuadër të përmirësimit të shërbimeve në fushën e arsimit, duke vlerësuar mundësitë e investimit për ngritjen e një çerdheje
* Sigurimi i pajisjeve laboratorike dhe i mjeteve të teknologjisë së informacionit në shkollat në administrim (qoftë edhe në kapacitete minimale).
* Vijimi i procesit të digjitalizimit të Fondit Arkivor të Bashkisë.

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

* Bashkia Has ka vijuar me zbatimin e planit të Integritetit duke realizuar një nivel të mesëm të realizimit të masave të planifikuara për integritetin në (41-60) për vitin 2023, për sa i përket realizimit të objektivave ka arritur një nivel të mirë realizimi në objektivin e pare mbi forcimin e kuadrit të brendshëm rregullator në aspekte të vecanta të etikës dhe integritetit me 67% ( 61-80) % duke sjellë një impakt pozitiv në përmirësimin përsa i përket etikës dhe integritetit të punonjësve, përsai përket realizimit të objektivit të III Vlerësojmë se bashkia mundet të bëjë ndryshim në planin e zbatimit të masave/aktiviteteve për këtë objektiv.
* Të vijohet me zbatimin dhe raportimin e masave/ aktiviteteve të raportuara që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.